Aalborg Kommunes Skole- og Kulturudvalg besluttede tirsdag at nedlægge tre af kommunens 10. klassescentre. Fremover vil der være 10. klasser på Løvvangskolen og Seminarieskolen. Medlem af Skole- og Kulturudvalget, Daniel Nyboe Andersen (Rad. V.), afviser, at nedlæggelsen af de tre centre er et økonomisk spørgsmål. - Vi sparer ikke en krone. Vi bruger nøjagtig de samme penge, som vi ellers ville bruge, siger han til TV2/Nord. I stedet er beslutningen taget for at effektivisere. Daniel Nyboe Andersen forklarer, at ved at samle 10.klasserne på to skoler, er der bedre mulighed for at oprette valgfag, som passer til den enkelte elev. - Hvis vi havde lokalerne til det, ville vi gerne samle det hele i én bygning. Det har vi desværre ikke muligheden for, så nu samler vi dem i to, siger han. Filstedvejens Skole, Hals Skole og Sofiendalskolen mister deres 10. klasser, men der bliver ikke tale om skolelukninger.

Opsummering:
I fremtiden vil der kun være to 10. klasser i Aalborg Kommune